
ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πολεοδομικής μελέτης τμημάτων των πολεοδομικών ενοτή¬ 
των 10 και. 11 της κοινότητας Αρτέμιδας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 (παρ. 1) και 42 (παρ. 4) του Ν. 
1337/1983 «Επέκταση των πολεοδομικών σχεδίων, οικιστική ανά¬ 
πτυξη και σχετικές ρυθμίσεις» (Α' 33). 

2. Τις διατάξεις των άρθρων 1, 2 (παρ. Ια, 2), 4 και 5 του από 
16,8.83 Π.Δ/τος «Πολεοδόμηση περιοχών δεύτερης κατοικίας μέσα 
στις ΖΟΕ και σχετικές ρυθμίσεις» (Δ' 416). 

3. Τις διατάξεις του από 20.8.85 Π.Δ/τος «Καθορισμός εντός της 
ΖΟΕ Αττικής περιοχών για δεύτερη κατοικία» (Δ’ 456). 

4. Τις διατάξεις του άρθρου 3 του Ν.Δ/τος της 17.7.1923 «Περί 
σχεδίων πόλεων κ.λπ.» (Α' 228), όπως μεταγενέστερα τροποποιήθηκαν 
και συμπληρώθηκαν. 

5. Τις διατάξεις των άρθρων 6 (παρ. 1), 7,8,9τουΝ. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν 
και το άρθρο 13 (παρ. 1, 2, 3) του Ν. 1647/1986 «Οργανισμός Κτη¬ 
ματολογίου και Χαρτογραφήσεων Ελλάδος (ΟΚΧΕ)» (Α' 141) και το 
άρθρο 1 (παρ. 3, 4) του Ν. 1772/1988 «Τροποποίηση διατάξεων του 
Ν. 1577/1985 «ΓΌΚ» και άλλες σχετικέςδιατάξεις» (Α' 91). 

6. Τις διατάξεις της παραγράφου 1 εδ. ιδ του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α’ 137). 

7. Την υπ’ αριθ. 52886/3366/1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Πολεοδομι¬ 
κής προμελέτης των πολεοδομικών ενοτήτων 10 και 11 (περιοχή Λού¬ 
τσα) της κοινότητας Αρτέμιδας (Ν. Αττικής). 

8. Την υπ’ αριθ. 52885/3365/1989 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Σύνταξη και έγκριση 
πολεοδομικής μελέτης περιοχής δεύτερης κατοικίας «Λούτσα» (Π.Ε. 10 
και 11) της κοινότητας Αρτέμιδας (Ν. Αττικής). 

9. Την υπ’ αριθ. 242/1987 γνωμοδότηση του κοινοτικού συμβου¬ 
λίου Αρτέμιδας. 

10. Την υπ’ αριθ. 2/συν. 48/88 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Νομαρχίας Ανατολικής Αττι¬ 
κής· 

11. Την υπ’ αριθ. 515/1989 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολεοδομικών 
ενοτήτων «10 και 11» της διαμορφωμένης περιοχής «Λούτσα» της κοι¬ 
νότητας Αρτέμιδας (Ν. Αττικής) της οποίας η χρήση για δεύτερη κατοι¬ 


κία έχει προσδιοριστεί με το από 20.8.1985 Π.Δ/γμα (Δ' 456) με τον 
καθορισμό οικοδομήσιμων χώρων, οδών, πεζοδρόμων, κοινοχρήστων 
χώρων, χώρων στάθμευσης αυτοκινήτων, χώρων αθλητισμού, χώρου 
σχολείου-αθλησμού, εκκλησίας, όπως φαίνονται στα σχετικά εννέα (9) 
χρωματισμένα πρωτότυπα διαγράμματα σε κλίμακα 1:1000 που θεω¬ 
ρήθηκαν από τον Προϊστάμενο της Δ/νσης Τοπογραφικών Εφαρμογών 
με την υπ’ αριθ. 55462/1989 πράξη του και που αντίτυπά τους σε φω- 
τοσμ'ικρυνση δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας εγκρίνεται το πολεοδομικό σχέδιο 
με το άρθρο 1 του παρόντος Π.Δ/τος. 

Άρθρο 3 

1. Στους οικοδομήσιμους χώρους της παραπάνω περιοχής που χα¬ 
ρακτηρίζονται στα σχετικά διαγράμματα με στοιχείο Α επιτρέπονται οι 
χρήσεις γενικής κατοικίας, όπως προσδιορίζονται με το άρθρο 3 του από 
23.2.1987 Π.Δ/τος (Δ' 166) και ειδικότερα: 

- Κατοικία 

- Εμπορικά καταστήματα (με εξαίρεση τις υπεραγορές και τα πολυ¬ 
καταστήματα) 

- Γραφεία, τράπεζες, ασφάλειες, κοινωφελείς οργανισμοί 

- Κτίρια εκπαίδευσης 

- Εστιατόρια 

- Αναψυκτήρια 

- θρησκευτικοί χώροι 

- Κτίρια κοινωνικής πρόνοιας 

- Αθλητικές εγκαταστάσεις 

- Πολιτιστικά κτίρια 

- Πρατήρια βενζίνης 

- Επαγγελματικά εργαστήρια χαμηλής όχλησης (αρτοποιεία, ζαχα¬ 
ροπλαστεία, πλυντήρια ρούχων, καθαριστήρια, βαφεία, σιδερωτήρια 
ρούχων, σύμφωνα με τον πίνακα του αρ. 2 του Π.Δ. 84/84). 

2. Στους λοιπούς οικοδομήσιμους χώρους επιτρέπονται οι χρήσεις 
αμιγούς κατοικίας όπως προσδιορίζονται από το άρθρο 2 του από 
23.2.1987 Π.Δ/τος (Δ' 166) με εξαίρεση τους ξενώνες μικρού δυναμι¬ 
κού. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο (2), τριών (3), τεσσάρων (4), πέντε (5), έξι (6), επτά 
(7), οκτώ (8), εννέα (9), δέκα (10) και δώδεκα (12) μέτρων, όπως φαί¬ 
νεται στα ίδια ως άνω διαγράμματα. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

Α. Για τους οικοδομήσιμους χώρους στους οποίους επιτρέπεται η 
χρήση αμιγούς κατοικίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


1. - Ελάχιστο πρόσωπο: δώδεκα (12) μέτρα 

- Ελάχιστο εμβαδόν: πεντακόσια (500) τ.μ. 

Β. Για τους οικοδομήσιμους χώρους στους οποίους επιτρέπεται η 
χρήση γενικής κατοικίας. 

1. - Ελάχιστο πρόσωπο: δέκα (10) μέτρα 

- Ελάχιστο εμβαδόν: διακόσια πενήντα (250) τ.μ. 

Γ. Κατά παρέκκλιση των παραγράφων 1 των ενοτήτων Α και Β θεω¬ 
ρούνται άρτια και οικοδομήσιμα α) τα οικόπεδα τα οποία κατά τη δημο¬ 
σίευση του παρόντος 6/τος έχουν: 

- Ελάχιστο πρόσωπο: δέκα (10) μέτρα 

- Ελάχιστο εμβαδόν: εκατόν πενήντα (150) τ.μ. και 

β) τα οικόπεδα που προκύπτουν από την οριστική πράξη εφαρμογής 
της πολεοδομικής μελέτης και έχουν: 

- Ελάχιστο πρόσωπό: δέκα (10) μέτρα 

- Ελάχιστο εμβαδόν: διακόσια πενήντα (250) τ.μ. 

Δ. Επιπλέον των προϋποθέσεων των παρ. 1 των ενοτήτων Α και Β 
και της ενότητας Γ τα οικόπεδα θεωρούνται-άρτια και οικοδομήσιμα 
εφόσον α) στο οικοδομήσιμο τμήμα του οικοπέδου εγγράφεται κάτοψη 
κτιρίου με ελάχιστη επιφάνεια πενήντα (50) μ2 και ελάχιστη πλευρά πέ- 
ντε (5) μέτρα και β) δεν δημιουργήθηκαν από κατάτμηση που έγινε 
κατά παράβαση των διατάξεων του από 22.6.83 Π.Δ/τος (Δ' 284). 

Ε. Για όλους τους οικοδομήσιμους χώρους της περιοχής ισχύουν και 
τα εξής: 1 - 

1. Μέγιστο ποσοστό κάλυψης των οικοπέδων σαράντα τοις εκατό 
(40%) της επιφάνειας τους. 

2. Ο συντελεστής δόμησης ορίζεται ως εξής: 

α) Για το τμήμα του οικοπέδου μέχρι 250 τ.μ.: σαράντα εκατοστά 
(0,40). 

β) Για το τμήμα του οικοπέδου από 250-500 τ.μ.: τριάντα εκατοστά 
(0,30). 


γ) Για το τμήμα του οικοπέδου από 500-1000 τ.ιι.: είκοσι εκατοστά 

( 0 , 20 ). 

6) Για το τμήμα του οικοπέδου άνω των 1000 τ.μ.: δέκα εκατοστά 

( 0 , 10 ). 

3. Μέγιστος αριθμός ορόφων δύο (2) με μέγιστο επιτρεπόμενο ύψος 
των κτιρίων που βρίσκονται στους οικοδομήσιμους χώρους με χρήση 
αμιγούς κατοικίας επτά και μισό (7,50) μ. και των κτιρίων που βρίσκο¬ 
νται στους οικοδομήσιμους χώρους με χρήση γενικής κατοικίας εννέα 
(9) μέτρα. 

4. Πάνω από γο μέγιστο επιτρεπόμενο ύψος επιτρέπεται η κατα¬ 
σκευή 1 στέγης ύψους μέχρι ένα και μισό (1,50) μ. 

^5. Απαγορεύεται η κατασκευή κτιρίων επί υποστηλωμάτων (ΡΙΕΟ- 

6. Επιβάλλεται η εξασφάλιση χώρου στάθμευσης αυτοκινήτων μιάς 
θέσης τουλάχιστον ανά διαμέρισμα εμβαδού πάνω από 50 τ.μ. εκτός 
προκηπίου. 

7. Επιβάλλεται ο έλεγχος από την αρμόδια Αρχαιολογική υπηρεσία 
κατά την εκσκαφή θεμελίων. 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Σεπτεμβρίου 1989 

, Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ - 

ΣΩΤΗΡΗΣ ΚΟΥΒΕΛΑΣ 

ΙΟΡ/ΞΙΑΣ ΟΙΚΙΣΜΟΥ ( ΠΕΡ/ΝΤΟΣ 

ΤΟΠΟΓΡΑΦΙΚΟ ΔΙΑΓΡΑΜΜΑ 





















ΥΠΟΥΡΓΕΙΟ ΧΟΡ/ΞΙΑΣ ΟΙΚΙΣΜΟΥ ; ΠΕΡ,/ΝΤΟΣ 
ΔΙΕΥΘΥΝΙΗ ΧΑΡΤΟΓΡΑΦΗΣ ΕΟΝ 

|Σεπτέμβρης , 








ΥΠΟΥΡΓΕΙΟ ΧΟΡ/ΞΙΑΙ ΟΙΚΙΣΜΟΥ ; ΠΕΡ/ΝΤΟΣ 

&ΙΕΥΘΥΙΙΗ X ΑΡΤΟΓΡλΦ ΗIΕ Ο Μ 

ΥΠΟΥΡΓΕΙΟ ΧΟΡ/ΗΙΑΙ ΟΙΚΙΣΜΟΥ ( ΠΕΡ/ΚΤΟΣ 




























